ai4bharat/Pralekha huggingface dataset:
కేంద్ర మంత్రివర్గ సచివాలయం
కరోనా వైరస్ ప్రభావం ఎక్కువగా ఉన్న 13 నగరాల్లో పరిస్థితిపై కేంద్ర మంత్రివర్గ కార్యదర్శి సమీక్ష
కేసుల నియంత్రణకు అక్కడి అధికారులు చేపట్టిన చర్యలపై చర్చ
సాంకేతిక సమాచారం ఆధారంగా సరైన పద్ధతిలో కంటెయిన్మెంట్ జోన్లను గుర్తించాలని సూచన
దేశవ్యాప్తంగా కరోనా వైరస్ ఉద్ధృతంగా ఉన్న 13 నగరాలకు చెందిన మున్సిపల్ కమిషనర్లు, జిల్లా న్యాయాధికారులతో కేంద్ర మంత్రివర్గ కార్యదర్శి సమావేశం నిర్వహించారు. ఆ నగరాల్లో ఉన్న పరిస్థితిని సమీక్షించారు. ఆయా రాష్ట్రాల ప్రభుత్వ ప్రధాన కార్యదర్శులు, కేంద్ర పాలిత ప్రాంతాల అధికారులు కూడా ఈ సమావేశంలో పాల్గొన్నారు.
ఈ 13 నగరాల్లో కరోనా వైరస్ కేసులు భారీగా నమోదవుతుండటం, మొత్తం దేశవ్యాప్తంగా నమోదవుతున్న కేసుల్లో 70 శాతం ఈ నగరాల నుంచే వస్తున్న దృష్ట్యా ఈ సమావేశానికి ప్రాధాన్యత ఏర్పడింది. ఆ 13 నగరాలు.. ముంబయి, చెన్నై, దిల్లీ, అహ్మదాబాద్, థానే, పుణె, హైదరాబాద్, కోల్కతా, ఇండోర్, జైపూర్, జోథ్పూర్, చెంగల్పట్టు, తిరువల్లూరు. ఈ నగరాల్లో కరోనా కేసుల నియంత్రణకు అక్కడి అధికారులు చేపట్టిన చర్యలపై సమావేశంలో చర్చించారు.
నగరాల్లో వైరస్ వ్యాప్తి నిరోధానికి చేపట్టాల్సిన చర్యలపై కేంద్ర ప్రభుత్వం కూడా ఇప్పటికే మార్గదర్శకాలు జారీ చేసింది. వైరస్ వ్యాప్తి కారకాల మీద ఎక్కువ దృష్టి పెట్టడం, వైరస్ నిర్ధరణ రేటు, మరణాల రేటు, ప్రతి 10 లక్షల మందిలో ఎంతమందికి పరీక్షలు చేశారు వంటివి మార్గదర్శకాల్లోని ముఖ్యాంశాలు. కేసుల మ్యాపింగ్, రోగుల పరిచయాలు, భౌగోళిక వ్యాప్తి వంటి అంశాల ఆధారంగా కంటెయిన్మెంట్ జోన్లను భౌగోళికంగా గుర్తించాలని కేంద్రం స్పష్టంగా చెప్పింది. దీనివల్ల వైరస్ ప్రభావిత ప్రాంతాల పరిధిని కచ్చితంగా నిర్ణయించానికి, లాక్డౌన్ను గట్టిగా అమలు చేయడానికి వీలవుతుంది.
అవసరమైతే.., నివాసిత కాలనీలు, మొహల్లాలు, వార్డులు, పోలీస్ స్టేషన్ పరిధులు, మున్సిపల్ జోన్లు, పట్టణాల పరిధులను కంటెన్మెంట్ జోన్లుగా మున్సిపల్ కార్పొరేషన్లే నిర్ణయించుకోవచ్చు. క్షేత్ర స్థాయి నుంచి వచ్చే సాంకేతిక సమాచారాన్ని విశ్లేషించి, ఆయా ప్రాంతాలను కంటెయిన్మెంట్ జోన్లుగా సరైన పద్ధతిలో గుర్తించాలని ఈ 13 నగరాల అధికారులకు కేంద్ర మంత్రివర్గ కార్యదర్శి సూచించారు.
వ్యవసాయ మంత్రిత్వ శాఖ
వ్యవసాయ ఉత్పత్తుల మార్కెటింగ్ కోసం 7 రాష్ట్రాల్లో 200 మండీలను ఈ-నామ్ వ్యవస్థతో అనుసంధానం
ఒకే దేశం ఒకే మార్కెట్ దిశగా రూపుదిద్దుకుంటున్న ఈ-నామ్ ప్లాట్ ఫామ్ - శ్రీ నరేంద్ర సింగ్ తోమర్
వచ్చే నెల కల్లా వెయ్యి మండీలు ఈ-నామ్ ప్లాట్ ఫారం తో అనుసంధానం అవుతాయని కేంద్ర వ్యవసాయ, రైతు సంక్షేమ శాఖ మంత్రి శ్రీ నరేంద్ర సింగ్ తోమర్ వెల్లడించారు. 7 రాష్ట్రాల నుండి 200 మండీలు ఈ-నామ్ తో జోడించిన సందర్బంగా ఢిల్లీ కృషి భవన్ లో జరిగిన కార్యక్రమంలో కేంద్ర మంత్రి మాట్లాడారు. ఈ సందర్బంగా కర్నూల్, హుబ్లీ లో మండీలలో వేరుశెనగ, మొక్కజొన్న వ్యాపారాన్ని వీడియో కాన్ఫరెన్స్ ద్వారా మంత్రి ప్రత్యక్షంగా వీక్షించారు. సాంకేతికత రైతుల ప్రయోజనార్థం ఏ విధంగా వినియోగించవచ్చో ప్రధాన మంత్రి దార్శనికత త్వరలోనే సాకారం కాబోతోందని శ్రీ నరేంద్ర సింగ్ తోమర్ అన్నారు.
ఈ-నామ్ తో అనుసంధానమైన 200 మార్కెట్లు: ఆంధ్రప్రదేశ్, గుజరాత్ , ఒడిశా , రాజస్థాన్ , తమిళనాడు , ఉత్తర ప్రదేశ్  & కర్ణాటక . ఇప్పటికే 16 రాష్ట్రాలు, 2 కేంద్రపాలిత ప్రాంతాల్లో 585 మండీలు ఈ-నామ్ తో అనుసంధానం అయి ఉన్నాయి.
కర్ణాటక రాష్ట్ర వ్యవసాయ మార్కెటింగ్ బోర్డు ప్రోత్సాహంతో నడుస్తున్న ఇ-ట్రేడింగ్ ప్లాట్ఫామ్ కర్ణాటక రాష్ట్రీయ ఇ-మార్కెట్ సర్వీసెస్  యూనిఫైడ్ మార్కెట్ ప్లాట్ఫాం తో ఈ-నామ్ కూడా ఈ రోజు నుండి విలీనం చేయబడింది. సింగిల్ సైన్ ఆన్ ఫ్రేమ్వర్క్ను ఉపయోగించడం ద్వారా రెండు ప్లాట్ఫామ్లలోనూ అంతరాయం లేని వ్యాపారాన్ని అమలు చేయడానికి ఇది రెండు ప్లాట్ఫారమ్లలోని వ్యాపారులకు వీలు కల్పిస్తుంది. ఈ స్థాయి వ్యవసాయ వస్తువుల కోసం రెండు వేర్వేరు ఇ-ట్రేడింగ్ ప్లాట్ఫాంలు పరస్పరం పనిచేయడం భారతదేశంలో ఇదే మొదటిసారి.
1.66 కోట్ల మంది రైతులు, 1.28 లక్షల మంది వ్యాపారులు ఇ-నామ్ ప్లాట్ఫామ్లో నమోదు చేయడంతో ఇ-నామ్ చాల అభివృద్ధి సాధించింది. 30 ఏప్రిల్ 2020 నాటికి, మొత్తం వాణిజ్య పరిమాణం 3.41 కోట్ల మెట్రిక్ టన్నులు, 37 లక్షల  మొత్తం సుమారు రూ. ఈ-నామ్ ప్లాట్ఫామ్లో రూ.1.0 లక్షల కోట్లు నమోదయ్యాయి. వ్యవసాయ రంగంలో ఇదో పెద్ద విప్లవం.
దీనితో పాటు కోవిడ్-19 పరిస్థితులను ఎదుర్కోడానికి రైతులు తమ ఉత్పత్తులను మండీలకు తీసుకురానవసరం లేకుండానే విక్రయించుకునే ఈ-నామ్ తగు సూచనలు చేసింది.
వీడియో కాన్ఫరెన్స్ లో వ్యవసాయ, రైతు సంక్షేమ శాఖ సహాయ మంత్రి శ్రీ పరుషోత్తన్ రూపాల, కార్యదర్శి శ్రీ కైలాష్ చౌదరి, కార్యదర్శి  శ్రీ సంజయ్ అగర్వాల్, సీనియర్ అధికారులు పాల్గొన్నారు.
నీతి ఆయోగ్
ఏప్రిల్ 25న ఇన్నొవేటివ్ అగ్రికల్చర్పై ఒక రోజు వర్క్షాప్ ను నిర్వహించనున్న నీతీ ఆయోగ్
ఆజాదీ కా అమృత్ మహోత్సవ్లో భాగంగా నీతీ ఆయోగ్ , 25 ఏప్రిల్ 2022న ఇన్నొవేటివ్ అగ్రికల్చర్  అన్న అంశంపై ఒక రోజు జాతీయ వర్క్షాప్ ను నిర్వహించనుంది.
కేంద్ర మంత్రులు నరేంద్ర సింగ్ తోమర్, పర్షోత్తం రూపాల, గుజరాత్ గవర్నర్ ఆచార్య దేవవ్రత్, నీతీ ఆయోగ్ వైస్ చైర్మన్ డాక్టర్ రాజీవ్ కుమార్, సభ్యులు  డాక్టర్ రమేష్ చంద్, సిఇఒ అమితాబ్ కాంత్ వర్క్షాప్ను ఉద్దేశించి ప్రసంగించనున్నారు.
భారత్లోనూ, విదేశాలలో వినూత్న వ్యవసాయ రంగంలో, సహజ వ్యవసాయ పద్ధతులను అనుసరిస్తున్న భాగస్వాములందరినీ వర్క్షాప్ ఒకచోటికి తీసుకురాగలదని భావిస్తున్నారు. సహజ వ్యవసాయం, భూమి ఆరోగ్య పునరుద్ధరణలో దాని పాత్ర, పర్యావరణ మార్పులను తగ్గించడం వంటి కీలక అంశాలపై చర్చలు జరుగుతాయి.
ఆహార, వ్యవసాయ సంస్థ  సూచించిన వ్యవసాయ జీవావరణ సూత్రాలకు దాదాపు సారూప్యంగా సహజ వ్యవసాయ పద్ధతులు ఉంటాయి. రసాయనిక వ్యవసాయం కారణంగా ఏర్పడే పర్యావరణ ప్రబావాన్ని తగ్గించడంతో పాటు రైతుల జీవనోపాధిని మెరుగుపరచడానికి ఇది ఆచరణీయ పరిష్కారాలను అందిస్తుంది.
వివిధ సందర్భాలలో గౌరవనీయ ప్రధానమంత్రి సహజ వ్యవసాయ పద్ధతుల ప్రాముఖ్యతను నొక్కి చెప్పారు. ఇటీవలే, సహజ వ్యవసాయంపై 16 డిసెంబర్ 2021న జరిగిన జాతీయ సదస్సులో సహజ వ్యవసాయాన్ని ఒక ప్రజా ఉద్యమంగా మార్చాలని విజ్ఞప్తి చేశారు.
గంగా నదీ తట్టున 5 కిమీల వెడల్పు గల కారిడార్లోని పొలాలతో ప్రారంభించి, దేశవ్యాప్తంగా రసాయన రహిత సహజ వ్యవసాయాన్ని ప్రోత్సహించనున్నట్టు 2022-23 బడ్జెట్ ప్రకటించింది.
ఈ కార్యక్రమాన్ని మీరు నీతీ ఆయోగ్ యూట్యూబ్ ఛానెల్లో వీక్షించవచ్చు.
ఆరోగ్య, కుటుంబ సంక్షేమ మంత్రిత్వ శాఖ
రాష్ట్రాలు, కేంద్ర పాలిత ప్రాంతాల్లో కొవిడ్ టీకాల లభ్యతపై తాజా సమాచారం
రాష్ట్రాలు, యూటీలకు ఇప్పటివరకు 196.89 కోట్లకు పైగా డోసులు పంపిణీ
రాష్ట్రాలు, కేంద్ర పాలిత ప్రాంతాల వద్ద అందుబాటులో 7.10 కోట్లకు పైగా డోసులు
దేశవ్యాప్తంగా కొవిడ్-19 టీకాల వేగాన్ని మరింత పెంచడానికి, పరిధిని విస్తరించడానికి కేంద్ర ప్రభుత్వం కట్టుబడి ఉంది. దేశవ్యాప్త కొవిడ్-19 టీకా కార్యక్రమం 2021 జనవరి 16న ప్రారంభమైంది. కొవిడ్ టీకాల సార్వత్రికీకరణ కొత్త దశ 2021 జూన్ 21 నుంచి ప్రారంభమైంది. రాష్ట్రాలు, కేంద్ర పాలిత ప్రాంతాలకు మరిన్ని టీకాల లభ్యత, టీకాల లభ్యతపై దూరదృష్టిని పెట్టడం ద్వారా టీకా కార్యక్రమం వేగవంతమైంది. ఆయా రాష్ట్రాలు, కేంద్ర పాలిత ప్రాంతాలు చక్కటి ప్రణాళికతో పని చేయడానికి, టీకా సరఫరా గొలుసును క్రమబద్ధీకరించడానికి దీనిని ప్రారంభించారు.
సార్వత్రిక టీకా కార్యక్రమంలో భాగంగా, రాష్ట్రాలు, కేంద్ర పాలిత ప్రాంతాలకు ఉచితంగా కొవిడ్ టీకాలను అందించడం ద్వారా కేంద్ర ప్రభుత్వం మద్దతునిస్తోంది. టీకా సార్వత్రీకరణ కొత్త దశలో, దేశంలో తయారవుతున్న టీకాల్లో 75 శాతాన్ని కేంద్ర ప్రభుత్వం సమీకరించి, వాటిని రాష్ట్రాలు, కేంద్ర పాలిత ప్రాంతాలకు ఉచితంగా సరఫరా చేస్తోంది.
|
|
టీకా డోసులు
|
|

|
|
పంపిణీ చేసినవి
|
|
1,96,89,26,625
|
|
అందుబాటులోని నిల్వలు
|
|
7,10,38,470
రాష్ట్రాలు, కేంద్ర పాలిత ప్రాంతాలకు ఇప్పటివరకు కేంద్ర ప్రభుత్వం ద్వారా , ప్రత్యక్ష సేకరణ పద్ధతిలో 196.89 కోట్లకు పైగా  టీకా డోసులు అందాయి.
రాష్ట్రాలు, కేంద్ర పాలిత ప్రాంతాల వద్ద 7.10 కోట్లకు పైగా  డోసులు అందుబాటులో ఉన్నాయి.
ప్రధాన మంత్రి కార్యాలయం
అక్షయ తృతీయ సందర్భంగా ప్రజలకు ప్రధాని శుభాకాంక్షలు
అక్షయ తృతీయ సందర్భంగా ప్రధానమంత్రి శ్రీ నరేంద్ర మోదీ నేడు ప్రజలందరికీ శుభాకాంక్షలు తెలిపారు. ఈ మేరకు సామాజిక మాధ్యమం ట్విట్టర్ ద్వారా సందేశమిస్తూ- ‘‘దేశ ప్రజలందరికీ అక్షయ తృతీయ శుభాకాంక్షలు. శుభకార్య ఫలసిద్ధితో ముడిపడిన ఈ పవిత్ర పర్వదినం- కరోనా మహమ్మారిపై మన విజయ సంకల్పం సిద్ధించడానికి మరింత శక్తినిస్తుంది’’ అని ప్రధాని ఆశాభావం వ్యక్తం చేశారు.
ప్రధాన మంత్రి కార్యాలయం
ఇజ్రాయిల్ ప్రధాని శ్రీ నఫ్తాలీ బెనెట్ తో ఫోన్ లో మాట్లాడిన ప్రధాన మంత్రి శ్రీ నరేంద్ర మోదీ
ఇజ్రాయిల్ ప్రధాని శ్రీ నఫ్తాలీ బెనెట్ తో ప్రధాన మంత్రి శ్రీ నరేంద్ర మోదీ ఈ రోజు న టెలిఫోన్ ద్వారా మాట్లాడారు.
ఈ సంవత్సరం మొదట్లో ఇజ్రాయిల్ ప్రధాని గా పదవీ బాధ్యతల ను స్వీకరించినందుకు శ్రీ బెనెట్ కు ప్రధాన మంత్రి మరో సారి తన అభినందనల ను వ్యక్తం చేశారు.
ఇటీవలి కొన్నేళ్ల లో ఇరు దేశాల పరస్పర సంబంధాల లో చెప్పుకోదగినటువంటి ప్రగతి చోటు చేసుకోవడం పట్ల నేత లు సంతోషాన్ని ప్రకటించారు. వ్యవసాయం, నీరు, రక్షణ, భ్రదత, సైబర్-సెక్యూరిటీ వంటి రంగాల లో ఇజ్రాయిల్ తో నెలకొన్న పటిష్టమైన సహకారాని కి భారతదేశం చాలా అధిక ప్రాధాన్యాన్ని ఇస్తున్నట్లు ప్రధాన మంత్రి నొక్కిచెప్పారు.
ప్రత్యేకించి నూతన ఆవిష్కరణ లు, ఉన్నత సాంకేతిక విజ్ఞానం వంటి రంగాల లో సహకారాన్ని మరింతగా విస్తృతపరచుకొనేందుకు అవకాశాలు ఉన్నాయని నేత లు ఇరువురు అంగీకరించారు. వారు ఈ విషయం లో తీసుకోదగిన గట్టి చర్యల ను గురించి చర్చించారు; అంతే కాక, రెండు దేశాల విదేశీ వ్యవహారాల శాఖ మంత్రులు భారతదేశం- ఇజ్రాయిల్ వ్యూహాత్మక భాగస్వామ్యాన్ని మరింత గా పెంపొందించుకొనేందుకు గాను ఒక మార్గ సూచీ ని రూపొందించే అంశంలో కృషి చేయాలని నేత లు నిర్ణయించారు.
భారతదేశానికి, ఇజ్రాయిల్ కు మధ్య దౌత్య సంబంధాలు ఏర్పడిన తరువాత వచ్చే ఏడాది లో 30వ వార్షికోత్సవం రానున్నదన్న సంగతి ని ప్రధాన మంత్రి గుర్తుకు తెస్తూ, భారతదేశాన్ని సందర్శించవలసిందిగా శ్రీ బెనెట్ కు ఆహ్వానం పలికారు.
యూదుల పండుగ రోశ్ హశానా త్వరలో రానున్న సందర్భం లో ఇజ్రాయిల్ ప్రజల కు, శ్రీ బెనెట్ కు ప్రధాన మంత్రి తన అభినందనల ను, శుభాకాంక్షల ను వ్యక్తం చేశారు.
ఆరోగ్య, కుటుంబ సంక్షేమ మంత్రిత్వ శాఖ
32 కోట్ల మైలురాయిని దాటిన భారతదేశ కొవిడ్ టీకా కార్యక్రమం
గత 24 గంటల్లో 64.25 లక్షల టీకా డోసులు అందజేత
గత 24 గంటల్లో దేశవ్యాప్తంగా నమోదైన కొత్త కేసులు 50,040
5,86,403కు తగ్గిన యాక్టివ్ కేసుల సంఖ్య
వరుసగా 45వ రోజు కూడా కొత్త కేసుల సంఖ్యను మించిన రికవరీలు
96.75 శాతానికి పెరిగిన రికవరీ రేటు
రోజువారీ పాజిటివిటీ 2.82 శాతంగా నమోదు, వరుసగా 20వ రోజు కూడా 5 శాతం కన్నా తక్కువ నమోదు
కొవిడ్పై ఘనవిజయం దిశగా, దేశవ్యాప్తంగా అందించిన టీకాల సంఖ్య శనివారంతో 32 కోట్లను దాటింది. ఆదివారం ఉదయం 7 గంటల వరకు ఉన్న తాత్కాలిక సమాచారం ప్రకారం, 42,79,210 సెషన్ల ద్వారా మొత్తం 32,17,60,077 టీకా డోసులను అందించారు. గత 24 గంటల్లో 64,25,893 డోసులు అందించారు.
పూర్తి వివరాలు:
|
|
హెచ్సీడబ్ల్యూలు
|
|
మొదటి డోసు
|
|
1,01,96,091
|
|
రెండో డోసు
|
|
72,00,994
|
|
ఎఫ్ఎల్డబ్ల్యూలు
|
|
మొదటి డోసు
|
|
1,74,36,514
|
|
రెండో డోసు
|
|
93,79,246
|
|
18-44 వయసు వారికి
|
|
మొదటి డోసు
|
|
8,34,29,067
|
|
రెండో డోసు
|
|
18,56,720
|
|
45-59 వయసు వారికి
|
|
మొదటి డోసు
|
|
8,68,82,578
|
|
2nd Dose
|
|
1,46,35,430
|
|
60 ఏళ్లు పైబడినవారికి
|
|
మొదటి డోసు
|
|
6,74,40,309
|
|
రెండో డోసు
|
|
2,33,03,128
|
|
మొత్తం
|
|
32,17,60,077
కొవిడ్ టీకా సార్వత్రీకరణ కార్యక్రమం ఈ ఏడాది జూన్ 21 నుంచి ప్రారంభమైంది. దేశవ్యాప్తంగా టీకా కార్యక్రమాన్ని వేగవంతం చేయడానికి, పరిధి విస్తరించడానికి కేంద్ర ప్రభుత్వం కట్టుబడి ఉంది.
గత 24 గంటల్లో దేశవ్యాప్తంగా 50,040 కొత్త కేసులు నమోదయ్యాయి.
గత 20 వరుస రోజుల్లో, లక్ష కన్నా తక్కువ రోజువారీ కొత్త కేసులు నమోదయ్యాయి. కేంద్రం, రాష్ట్రాలు, కేంద్ర పాలిత ప్రాంత ప్రభుత్వాల అవిశ్రాంత, సహకార ప్రయత్నాల ఫలితంగా ఇది సాధ్యమైంది.
దేశంలో క్రియాశీల కేసుల సంఖ్య ప్రతిరోజూ పడిపోతూనే ఉంది. ఆదివారం నాటికి దేశవ్యాప్త కేసుల సంఖ్య 5,86,403గా ఉంది.
గత 24 గంటల్లో, యాక్టివ్ కేసులు మరో 9,162 తగ్గాయి. దేశంలో మొత్తం పాజిటివ్ కేసులో ప్రస్తుతమున్న క్రియాశీల కేసులు 1.94 శాతం మాత్రమే.
కొవిడ్ బారి నుంచి కోలుకుంటున్న ప్రజల సంఖ్య ఎక్కువగా ఉంటున్నందున, దేశవ్యాప్తంగా రికవరీలు వరుసగా 45వ రోజు కూడా రోజువారీ కేసులను మించాయి. గత 24 గంటల్లో 57,944 మంది వైరస్ నుంచి పూర్తిగా కోలుకున్నారు.
రోజువారీ నమోదయ్యే కొత్త కేసులతో పోలిస్తే, గత 24 గంటల్లో దాదాపు 8 వేల  రికవరీలు నమోదయ్యాయి.
కరోనా విజృంభించిన ప్రారంభ రోజుల నుంచి, వైరస్ సోకిన వారిలో 2,92,51,029 మంది ఇప్పటికే పూర్తిగా కోలుకున్నారు. గత 24 గంటల్లో 57,944 మంది కోలుకున్నారు. దీంతో మొత్తం రికవరీ రేటు 96.75 శాతంగా నమోదైంది. ఈ రికవరీ రేటు నిరంతరం పెరుగుతూనే ఉంది.
దేశవ్యాప్తంగా కరోనా పరీక్షల సంఖ్యను గణనీయంగా పెంచడంతో, దేశవ్యాప్తంగా గత 24 గంటల్లో మొత్తం 17,77,309 పరీక్షలు చేశారు. మొత్తంగా, దేశవ్యాప్తంగా ఇప్పటివరకు 40.42 కోట్ల  పరీక్షలు నిర్వహించారు.
దేశవ్యాప్తంగా కరోనా పరీక్షల సామర్థ్యంలో వృద్ధి కనిపిస్తుండగా, వారపు పాజిటివిటీ ప్రతిరోజూ క్షీణిస్తూనే ఉంది. వారపు పాజిటివిటీ ప్రస్తుతం 2.91గా ఉండగా, రోజువారీ పాజిటివిటీ ఇవాళ 2.82 శాతంగా ఉంది. వరుసగా 20వ రోజు కూడా 5 శాతం కన్నా తక్కువగా నమోదైంది.
(
మంత్రిమండలి
కేంద్ర రైల్వేల శాఖ సహాయ మంత్రి శ్రీ సురేశ్ సి. అంగడి దుఃఖదాయక మరణం పట్ల సంతాపం తెలిపిన మంత్రిమండలి
శ్రీ సురేశ్ సి. అంగడి స్మృతిలో రెండు నిమిషాల సేపు మౌనాన్ని పాటించడం జరిగింది
కేంద్ర రైల్వేల శాఖ సహాయ మంత్రి శ్రీ సురేశ్ సి. అంగడి నిన్న న్యూ ఢిల్లీ లో మరణించడం పట్ల కేంద్ర మంత్రివర్గం సంతాపాన్ని వ్యక్తం చేసింది.
మంత్రిమండలి శ్రీ సురేశ్ సి. అంగడి ని గుర్తుకు తెచ్చుకొంటూ, రెండు నిమిషాల సేపు మౌనం పాటించింది.
ఈ సందర్భం లో మంత్రిమండలి ఆమోదించిన తీర్మానం పాఠం ఈ కింది విధంగా ఉంది:
‘‘కేంద్ర రైల్వేల శాఖ సహాయ మంత్రి శ్రీ సురేశ్ సి. అంగడి మంగళవారం న్యూ ఢిల్లీ లో మరణించడం పట్ల మంత్రిమండలి ప్రగాఢ సంతాపాన్ని వ్యక్తం చేస్తోంది. ఆయన మరణంతో దేశ ప్రజలు ఒక ప్రసిద్ధ నేతను, ఒక విద్యావేత్త ను, ఒక ప్రముఖ పార్లమెంటు సభ్యుడిని, పరిపాలనా దక్షుడిని కోల్పోయారు.
1955 జూన్ 1న కర్నాటక లోని బెళగావి జిల్లా కెకె కొప్ప గ్రామం లో జన్మించిన శ్రీ సురేశ్ అంగడి బెళగావి లోని ఎస్.ఎస్.ఎస్. సమితి కళాశాల నుంచి తన పట్టభద్రుడయ్యారు. ఆ తరువాత ఆయన బెళగావి లో రాజా లఖమ్ గౌడ లా కాలేజీ నుంచి న్యాయశాస్త్రం లో పట్టాను అందుకొన్నారు.
భారతీయ జనతా పార్టీ సభ్యుడైన శ్రీ సురేశ్ అంగడి, 1996 లో పార్టీ బెళగావి జిల్లా శాఖ కు ఉపాధ్యక్షుడు అయ్యారు. 2001 లో ఆయన ను పార్టీ బెళగావి జిల్లా శాఖకు అధ్యక్షుని గా నామినేట్ చేయడం జరిగింది. 2004 లో ఆయన ను బెళగావి లోక్ సభ నియోజకవర్గం లో పార్టీ అభ్యర్థిగా నామినేట్ చేసేంత వరకు ఆ పదవి లో శ్రీ అంగడి కొనసాగారు. ఎన్నికల్లో ఆయన భారీ సంఖ్యాధిక్యంతో గెలిచి, 14 వ లోక్ సభలో సభ్యుడయ్యారు. 2009, 2014, 2019 సంవత్సరాల్లో జరిగిన ఎన్నికల్లో ఆయన బెళగావి నుంచే లోక్ సభ కు తిరిగి ఎన్నికయ్యారు.
ఆయన ఆహారం, వినియోగదారు వ్యవహారాలు, ప్రజా పంపిణీ; మానవ వనరుల అభివృద్ధి, రక్షణ లకు సంబంధించిన స్టాండింగ్ కమిటీ లో సభ్యునిగా, ఆర్థిక శాఖ లో సంప్రదింపుల సంఘం సభ్యునిగా కూడా సేవలను అందించారు. పార్లమెంటు సభ్యుల జీత భత్యాలు, పింఛను అంశాల పై ఏర్పాటైన జాయింట్ కమిటీ, కేంద్ర ప్రత్యక్ష పన్నుల సలహా సంఘం , సభా సంఘం, పిటిషన్ ల సంఘం లలో కూడా శ్రీ సురేశ్ అంగడి సభ్యునిగా వ్యవహరించారు. 2019 మే నెలలో శ్రీ సురేశ్ అంగడి కేంద్ర రైల్వేల శాఖ సహాయ మంత్రి పదవీబాధ్యతలను స్వీకరించారు.
ఆయన సామాజిక, సాంస్కృతిక కార్యకలాపాల లో పాలుపంచుకొన్నారు; ప్రత్యేకించి పరిశ్రమ, వ్యవసాయం, పేద ప్రజల కు విద్య అంశాల్లో ఆయన ఆసక్తిని కనబరిచారు. ఆయన 2009 నుంచి బెల్గాం లోని సురేశ్ అంగడి ఎడ్యుకేషన్ ఫౌండేషన్ కు చైర్మన్ గా కూడా ఉన్నారు. పుస్తకాలు చదవడమన్నా, ప్రయాణాలు చేయడమన్నా ఆయనకు మక్కువ ఎక్కువ.
వియోగదు:ఖంలో ఉన్న ఆ నేత కుటుంబానికి ప్రభుత్వం పక్షాన, యావత్ దేశ ప్రజల పక్షాన మంత్రిమండలి తన హృదయపూర్వక సంతాపాన్ని తెలియజేస్తోంది.’’
(
ఎలక్ట్రానిక్స్ అండ్ ఇన్ ఫర్మేశన్ టెక్నాలజీ మంత్రిత్వ శాఖ
సాంకేతికతను ఉపయోగించడం ద్వారా పౌరుల జీవితాలను మార్చడం గురించి ప్రధానమంత్రి శ్రీ నరేంద్ర మోదీ బడ్జెట్ అనంతర వెబ్నార్లో మాట్లాడిన రోజున ఎం ఈ ఐ టీ వై గ్రీవెన్స్ అప్పీలేట్ కమిటీ ని ప్రారంభించింది.
జీ ఏ సీ అనేది డిజిటల్ ప్లాట్ఫారమ్లను డిజిటల్ వినియోగదారులకు జవాబుదారీగా చేసే పరోక్ష వివాద పరిష్కార విధానం
జీ ఏ సీలు కామన్ సర్వీస్ సెంటర్ల  ద్వారా అందుబాటులో ఉంటాయి
జీ ఏ సీ ఒక సంస్థగా భారతీయ ఇంటర్నెట్కు ఒక వెలుగురేఖ మరియు ఇంటర్నెట్ను సాదరమైన సురక్షితమైన & విశ్వసనీయ మరియు జవాబుదారీగా చేయడంలో ముఖ్యమైనది: ఎం ఓ ఎస్ శ్రీ రాజీవ్ చంద్రశేఖర్
ఎలక్ట్రానిక్స్ & ఇన్ఫర్మేషన్ టెక్నాలజీ మరియు స్కిల్ డెవలప్మెంట్ మరియు ఎంటర్ప్రెన్యూర్షిప్ సహాయ మంత్రి, శ్రీ రాజీవ్ చంద్రశేఖర్ ఈ రోజు గ్రీవెన్స్ అప్పీలేట్ కమిటీని ప్రారంభించారు. పెద్ద మరియు చిన్న డిజిటల్ ప్లాట్ఫారమ్లను వినియోగదారులకు జవాబుదారీగా చేసే పరోక్ష వివాద పరిష్కార యంత్రాంగాన్ని అందించే గ్రీవెన్స్ అప్పిలేట్ కమిటీని ప్రారంభించిన శ్రీ రాజీవ్ చంద్రశేఖర్
ఇటీవల సవరించిన ఇన్ఫర్మేషన్ టెక్నాలజీ  రూల్స్, 2021లోని నిబంధనలలో జీ ఏ సీ ఒకటి. వివిధ రంగాలకు చెందిన నిపుణులతో కూడిన మూడు సంస్థలు ఏర్పాటు చేయబడ్డాయి.
"జీ ఏ సీలు అత్యంత పారదర్శకంగా పని చేస్తాయి మరియు వారి నిర్ణయాలన్నీ వెబ్సైట్లో అప్లోడ్ చేయబడతాయి మరియు ప్రజలకు అందుబాటులో ఉంటాయి" అని ఆయన సభను ఉద్దేశించి ప్రసంగించారు.
ఎం ఈ ఐ టీ వై నిర్వహించిన “ సాంకేతిక పరిజ్ఞానం ద్వారా సుఖవంతమైన జీవనం ” అనే అంశంపై బడ్జెట్ అనంతర వెబ్నార్లో ప్రధాని నరేంద్ర మోదీ ప్రసంగించిన రోజున జీ ఏ సీ ప్రారంభం కావడం పట్ల సంతోషం వ్యక్తం చేస్తూ శ్రీ రాజీవ్ చంద్రశేఖర్, “టెక్నాలజీ పౌరులను ఎలా మారుస్తుందో ప్రధాని మాట్లాడారు. డీ బీ టీ, జే ఏ ఎం, ముఖ రహిత పన్ను వసూళ్ళు వంటి పథకాల ద్వారా జీవన సౌలభ్యాన్ని నిర్ధారించడం ద్వారా జీవిస్తున్నారు. దానికి మరో అడుగు ప్లాట్ఫారమ్లు వినియోగదారులకు జవాబుదారీతనాన్ని గణనీయంగా పెంచే అప్పీలేట్ బాడీ అయిన జీ ఏ సీని ప్రారంభించడం.
భారతీయ ఇంటర్నెట్కు మార్గదర్శకంగా ఉండే సంస్థగా జీ ఏ సీని పేర్కొన్న మంత్రి, సాదర, సురక్షిత, విశ్వసనీయ ఇంటర్నెట్ లో భాగంగా డిజిటల్ ప్లాట్ఫారమ్లను జవాబుదారీగా చేసే మొత్తం ఫ్రేమ్వర్క్లో జీ ఏ సీ మెకానిజం ఒక ముఖ్యమైన భాగమని మంత్రి అన్నారు. ఇది బహిర్గతం మరియు బహిరంగ పరిశీలన సంస్కృతిని సృష్టిస్తుందని అని ఆయన అన్నారు.
"ఇది మా ప్రభుత్వ అభిప్రాయాలు, విధానాలు మరియు వివాదాలను పరిష్కరించడానికి సులభమైన మార్గాలను సృష్టించే దృష్టికి కొనసాగింపు, అలాగే ఇది డిజిటల్ వినియోగదారులకు పన్నులకు సంబంధించిన లేదా ఇతర ఫిర్యాదులకు పరిష్కారం" అని ఆయన చెప్పారు.
మధ్యవర్తుల ఫిర్యాదుల పరిష్కార యంత్రాంగం సమర్థవంతంగా పనిచేసేలా చూడడమే జీ ఏ సీ వెనుక ఉన్న దృక్పథమని మంత్రి పునరుద్ఘాటించారు.
లాంచ్లో సోషల్ మీడియా మధ్యవర్తులు, వినియోగదారుల సంఘాల ప్రతినిధులే కాకుండా సెక్రటరీ , శ్రీ అమిత్ అగర్వాల్, అదనపు కార్యదర్శి  మరియు గ్రూప్ కోఆర్డినేటర్  శ్రీ అల్కేష్ కుమార్ శర్మ న్యాయవాదులు కూడా పాల్గొన్నారు. డిజిటల్ వినియోగదారులకు మధ్యవర్తి యొక్క గ్రీవెన్స్ ఆఫీసర్ నుండి కమ్యూనికేషన్ అందిన తేదీ నుండి 30 రోజుల వ్యవధిలో జీ ఏ సీ లతో అప్పీల్ ఫైల్ చేయవచ్చు. ఈ కమిటీ 30 రోజుల వ్యవధిలో వినియోగదారు యొక్క అప్పీల్ను పరిష్కరించడానికి ప్రయత్నిస్తుంది. GAC ప్లాట్ఫారమ్ను క్రింది లింక్లో యాక్సెస్ చేయవచ్చు:
https://www.gac.gov.in.
సూక్ష్మ, లఘు, మధ్య తరహా సంస్థల మంత్రిత్వ శాఖష్
సూక్ష్మ, లఘు, మధ్యతరహా సంస్థల శాఖ మంత్రి. కేంద్ర మంత్రి, శ్రీ నారాయణ్ రాణే అస్సాం ముఖ్యమంత్రి శ్రీ హిమంత బిస్వా శర్మ తో పాటు ఈశాన్య MSME సమాలోచనా సమావేశ నిర్వహణ
సూక్ష్మ, లఘు, మధ్యతరహా సంస్థల శాఖ మంత్రి. కేంద్ర మంత్రి, శ్రీ నారాయణ్ రాణే, 18 నవంబర్ 2021న శ్రీ హిమంత బిస్వా శర్మతో కలిసి ఈశాన్య MSME సమాలోచన మండలికి అధ్యక్షత వహిస్తారు. గౌహతిలో ఈశాన్య రాష్ట్రాల సీనియర్ మంత్రులు ప్రముఖుల సమక్షంలో ఈ కార్యక్రమం జరుగుతుంది. ఈ సమావేశాన్ని ఈశాన్య ప్రాంతంలో MSMEల అభివృద్ది, పరిశ్రమల స్థాపన , వాణిజ్య అవకాశాలను ప్రోత్సహించడం లక్ష్యంగా సూక్ష్మ, లఘు, మధ్యతరహా సంస్థల శాఖ ఈ కార్యక్రమాన్ని నిర్వహిస్తుంది.
ఉపాధి కల్పన మరియు ఉత్పాదకత అవకాశాలను విస్తరించడంలో సూక్ష్మ, లఘు, మధ్యతరహా సంస్థల రంగం ముఖ్యమైన పాత్ర పోషిస్తుంది. ప్రస్తుతం, ఇది 11 కోట్ల మందికి పైగా ఉద్యోగులను, 6 కోట్ల పరిశ్రమ విభాగాలను కలిగి, స్థూల జాతీయోత్పత్తికి 30% కంటే ఎక్కువ లబ్ది చేకూరుస్తుంది. భారతదేశం నుండి మొత్తం ఎగుమతుల్లో 49% కంటే ఎక్కువ ఆర్థిక వృద్ధికి ఈ రంగమే ప్రధాన సహకారి .
మనం ఈశాన్య ప్రాంతాలను అభివృద్ధి చేసినప్పుడే భారతదేశం అభివృద్ధి చెందుతుంది అనేది MSME మంత్రిత్వ శాఖ విశ్వసించే ముఖ్య అంశం. ఈ ప్రాంతంలో ఆర్థికాభివృద్ధిని పెంపొందించడానికి అభివృద్ధిపై దేశం స్థూల జాతీయోత్పత్తిలో MSMEల భాగస్వామ్యాన్ని పెంపొందించడానికి ఈశాన్య ప్రాంతంలో మంత్రిత్వ శాఖ ప్రత్యేక దృష్టి సారించింది.
భారత ఆర్థిక వ్యవస్థ, MSME రంగ పనితీరు మధ్య పరస్పర సంబంధం, పనితీరు ఎన్నడూ లేనంత సమతూకంగా ఉన్నది. రాబోయే సంవత్సరాల్లో ఇది మరింత సహకారంతో పెరుగుతూనే ఉంటుంది. మన ఆర్థిక వ్యవస్థపై MSMEల ప్రభావం దృష్ట్యా, యువతలో పార్తిశ్రామిక వ్యవస్థాపకతను ప్రోత్సహించడం ద్వారా భారత ఆర్థిక వ్యవస్థ అభివృద్ధిలో వారిని సమగ్ర పాత్ర పోషించేలా చేయడం ద్వారా ముందుగా నిర్దేశించుకున్న 5 లక్షల కోట్ల ఆర్థిక వ్యవస్థ గా రూపొందే కల ను సాకారం చేయడం అత్యవసరం.
మారుతున్న ఆర్థిక రంగ ఎదుగుదలకు ఆలంబనగా పారిశ్రామిక వ్యవస్థాపకతను ప్రోత్సహించడం, ఈ రంగంలో పోటీతత్వాన్ని పెంపొందించడం ద్వారా ఇటువంటి సమాలోచనా సమావేశాలు ఈశాన్య ప్రాంత అభివృద్ధికి సహాయపడతాయి.
ఇది మంత్రిత్వ శాఖ ద్వారా అమలు చేయబడిన పథకాల గురించి అవగాహనను పెంపొందించడంతోపాటు రాష్ట్ర ప్రభుత్వాలు మరియు ఇతర వాటాదారులతో ఒక అవగాహనా చర్చను ప్రారంభించడంలో కూడా సహాయపడుతుంది, ఇది ఈ రంగానికి మెరుగైన విధానాల అమలులో ఉపయోగకారి.
ప్రధాన మంత్రి కార్యాలయం
రాజస్థాన్ ఆవిర్భావ దినోత్సవం నేపథ్యంలో ప్రజలకు ప్రధానమంత్రి శుభాకాంక్షలు
రాజస్థాన్ ఆవిర్భావ దినోత్సవం నేపథ్యంలో ఆ రాష్ట్ర ప్రజలకు ప్రధానమంత్రి శ్రీ నరేంద్ర మోదీ శుభాకాంక్షలు తెలిపారు. సుసంపన్న వారసత్వంగల ఆ రాష్ట్రం సర్వతోముఖాభివృద్ధి సాధించాలని ఆయన ఈ సందర్భంగా ఆకాంక్షించారు.
ఈ మేరకు ఒక ట్వీట్ ద్వారా పంపిన సందేశంలో:
“రాజస్థాన్ ఆవిర్భావ దినోత్సవం సందర్భంగా రాష్ట్రంలోని సోదర-సోదరీమణులందరికీ నా శుభాకాంక్షలు. ఈ నేపథ్యంలో సుసంపన్న, ఉజ్వల వారసత్వంగల ఈ రాష్ట్రం సర్వతోముఖాభివృద్ధి సాధించాలని మనసారా ఆకాంక్షిస్తున్నాను” అని ప్రధానమంత్రి పేర్కొన్నారు.
బొగ్గు మంత్రిత్వ శాఖ
వాణిజ్య, కాప్టివ్ బొగ్గు గనుల కేటాయింపుదారులతో ఇంటరాక్టివ్ సెషన్ను నిర్వహించనున్న బొగ్గు మంత్రిత్వ శాఖ
ఇంధన అవసరాలను నెరవేర్చడంలో భారత్కు తోడ్పడాలన్న తన నిబద్ధతలో భాగంగా బొగ్గు మంత్రిత్వ శాఖ ప్రధానమంత్రి దార్శనికత అయిన ఆత్మనిర్భర్ భారత్ను చురుకుగా అనుసరిస్తోంది. బొగ్గు మంత్రిత్వశాఖ సిఎం చట్టం, 2015- ఎంఎండిఆర్ చట్టం 1957 కింద తొలి విడతలో 38 బొగ్గు గనులతో 18 జూన్ 2020న వాణిజ్య వేలాన్ని ప్రారంభించింది. నేటివరకు ఆరు విడతల వాణిజ్య బొగ్గు గనుల వేలాన్ని పూర్తి చేయగా, ఏడాదికి 220.52 మిఇయన్ టన్నుల  సంచిత పిఆర్సి కలిగి, మొత్తం అత్యధిక రేటు ఉత్పత్తి సామర్ధ్యాన్ని పరిగణనలోకి తీసుకుని రూ. 33,231 కోట్ల ఆదాయాన్ని వార్షికంగా ఉత్పత్తి చేయగల 87 బొగ్గు గనులను విజయవంతంగా వేలం వేయడం జరిగింది. ఆర్థిక సంవత్సరం 2022-23కు కాప్టివ్ & వాణిజ్య బొగ్గు గనుల నుంచి 115.77 ఎంటిల బొగ్గు ఉత్పత్తిని బొగ్గు మంత్రిత్వ శాఖ సాధించింది. అంతేకాక, భారత దేశ ఇంధన అవసరాలను నిర్ధారించి, హామీ ఇచ్చేందుకు బొగ్గు మంత్రిత్వ శాఖ 12 ఏప్రిల్ 2023న న్యూఢిల్లీలో క్యాప్టివ్ & వాణిజ్య బొగ్గు బ్లాకుల కేటాయింపుదారులతో ముఖాముఖి చర్చను నిర్వహించనుంది.
బొగ్గు రంగాన్ని మరింత ఆకర్షణీయంగా మార్చేందుకు బొగ్గు మంత్రిత్వ శాఖ అమలు చేసిన ముఖ్యమైన సంస్కరణలను సెషన్ లో పట్టి చూపడమే కాక, దేశీయ బొగ్గు ఉత్పత్తిని విస్తరించేందుకు, దిగుమతి చేసుకున్న బొగ్గు అవసరాన్ని తగ్గించడం, దేశంలో వ్యాపారం చేయడాన్ని సులభతరం చేయానకి సంబంధిత అందరు వాటాదారుల సూచనలను, అభిప్రాయాలను కోరనుంది.
ఆర్థిక సంవత్సరం 2022-23కి వాస్తవ బొగ్గు ఉత్పత్తితో పాటుగా 2023-24కు ఉత్పత్తి లక్ష్యాలను బొగ్గు మంత్రిత్వ శాఖ సమీక్షిస్తుంది.
ఈ కార్యక్రమానికి బొగ్గు మంత్రిత్వ శాఖ కార్యదర్శి అమృత్ లాల్ మీనా అధ్యక్షత వహిస్తుండగా, అదనపు కార్యదర్శి & నామినేటెడ్ అథారిటీ శ్రీ ఎం. నాగరాజు కూడా ఇందులో పాల్గొననున్నారు.
ఆరోగ్య, కుటుంబ సంక్షేమ మంత్రిత్వ శాఖ
కోవిడ్-19: అపోహలూ, వాస్తవాలూ
కేంద్ర ప్రభుత్వం ఏ వెంటిలేటర్ నూ స్టాక్ పెట్టలేదు
రాష్ట్రాలకు పంపాల్సిన వాటిని ఎప్పటికప్పుడు కేంద్రప్రభుత్వం పంపింది
పంపిన వాటిలో ఎక్కువ రాష్ట్రాలవద్ద నెలకొల్పకుండా ఉండిపోయాయి
ఇచ్చినవి నెలకొల్పి ఇంకా కావాలంటే చెప్పమని అడిగిన కేంద్రం
కోవిడ్ రెండో సంక్షోభ సమయంలో కేంద్రం 13,000 వెంటిలేటర్లు వాడకుండా తన దగ్గర ఉంచుకున్నట్టు ఆరోపిస్తూ ఈ మధ్య మీడియాలో కొన్ని వార్తలు వచ్చాయి. కేంద్రం వీటిని తన దగ్గరే ఉంచుకొని రాష్టాలకు పంపలేదని ఆ వార్తల్లో ఆరోపించారు.
అయితే, ఇవి నిరాధారమైన ఆరోపణలని, సత్యదూరమైనవని స్పష్టం చేయడమైనది. కేంద్ర ప్రభుత్వం దగ్గర ఎలాంటి వెంటిలేటర్లూ నిల్వలో లేవు. రాష్ట్రాలకు అవసరమైనవాటిని పంపకుందా ఉంచుకోవటమన్నది అర్థం లేని ఆరోపణ మాత్రమే. అందుకొని రాష్ట్రాలకూ, కేంద్ర పాలిత ప్రాంతాలకూ పంపటానికి సిద్ధంగా ఉంచిన వెంటిలేటర్లు ఏవీ పంపకుండా ఆపలేదు. అందువలన ఆ వార్తా వ్యాసాలలో రాసిన విషయం నిజం కాదు.
కోవిడ్ సంక్షోభం మొదలైనప్పుడే కేంద్ర ఆరోగ్య, కుటుంబ సంక్షేమమంత్రిత్వశాఖ వెంటిలేటర్ల కోసం ఆర్డర్ పెట్టింది. 2020 మార్చి 27- ఏప్రిల్ 17 మధ్య 58,850 వెంటిలేటర్ల కోసం ఈ ఆర్డర్లు పెట్టింది. ప్రపంచవ్యాప్తంగా ఉన్న డిమాండ్ దృష్ట్యా దిగుమతి చేసుకోవటం దాదాపుగా కుదరకపోవటంతో మేకిన్ ఇండియా వెంటిలేటర్లమీదనే ఆధారపడ్దాం. పైగా వెంటిలేటర్ల తయారీదేశాలు ఎగుమతులమీద ఆంక్షలు విధించటం వలన కూడా మనం దిగుమతి చేసుకోలేకపోయాం. స్వదేశీ తయారీ సామర్థ్యం పరిమితంగా ఉండటంతో ఈ తయారీదారులనే ఉత్పత్తి పెంచాల్సిందిగా కోరాం. అ విధంగా వారు విదేశాలనుంచి సాంకేతిక పరిజ్ఞానాన్ని దిగుమతి చేసుకునే స్వదేశంలోనే ఉత్పత్తి పెంచారు.
సాధికార బృందం-3 సిఫార్సులకు అనుగుణంగా అత్యవసర వైద్య పరికరాలు తగిన పరిమాణంలో లభ్యమయ్యేలా చూడాలనే లక్ష్యంతో కేంద్ర ప్రభుత్వం వీటి సేకరణకు ఆర్డర్లు పెట్టాల్సి వచ్చింది.
వెంటిలేటర్ నమూనాలను సాంకేతికంగా పరిశీలించి ఆరోగ్య సేవల డైరెక్టర్ జనరల్ ఆధ్వర్యంలోని నిపుణుల కమిటీ ఆమోద ముద్ర వేయగానే వీటిని రాష్ట్రాలకు అందజేయాల్సిందిగా సిఫార్సు చేశారు. రాష్ట్రాలు, కేంద్రపాలిత ప్రాంతాలకు అక్కడి డిమాంద్ కు అనుగుణంగా సరఫరా చేయటం జరిగింది. 2020 సెప్టెంబర్ వరకు అందిన వెంటిలేటర్ల డిమాండ్ సమాచారానికి అనుగుణంగా సరఫరా జరిగింది. అందువలన అదనంగా అడిగినది నామమాత్రమే. రాష్టాలు అడిగిన దాదాపు మొత్తం వెంటిలేటర్లు.. అంటే 35,398 అందజేయటం పూర్తయింది. నవంబర్ తరువాత 2021 మార్చి వరకు అదనంగా అందజేసిన వెంటిలేటర్లు 996 మాత్రమే. అదనపు డిమాండ్ అంతవరకే ఉండటమే అందుకు కారణం.
పైన పేర్కొన్న విధంగా అందజేసిన వెంటిలేటర్లలో సైతం పెద్ద సంఖ్యలో వెంటిలేటర్లు రాష్ట్రాలు వాడకుండా పక్కనబెట్టాయి. కొన్ని గొడౌన్లకే పరిమితమయ్యాయి. తగినంత డిమాండ్ లేదని రాష్ట్రాలు తమ పరిధిలోని ఆస్పత్రులకు పంపిణీ చేయలేదు. వెంటిలేతర్లు త్వరితగతిన నెలకొల్పాలని కేంద్ర ఆరోగ్య కార్యదర్శి 2021 ఏప్రిల్ 11న కొన్ని రాష్ట్రాలకు లేఖలు కూడా రాశారు. పెరిగిన కోవిడ్ కెసుల నేపథ్యంలో అదనంగా అవసరమైతే ఆ విషయం తెలియజేయాలని కూడా కోరారు. ఆ తరువాత పదే పదే ఈ విషయం గుర్తు చేస్తూ కూడా చాలా సార్లు లేఖలు రాశారు.
ఈ నేపథ్యంలో తాజాగా వెలువడిన వార్తలో కేంద్ర ప్రభుత్వమే తన దగ్గర నిల్వ ఉంచుకుందనటం నిరాధారమైన ఆరోపణ మాత్రమే. 13,000 వెంటిలేటర్లు కేంద్రం దగ్గరే ఉండిపోయాయనటం ఏ మాత్రమూ అర్థం లేని విషయం. రాష్ట్రాలనుంచి డిమాండ్ లేకపోవటం వలన తయారీదారులకు కూడా ఎలాంటి షెడ్యూల్ ఇవ్వలేదు. డిమాంద్ కు అనుగుణంగా మాత్రమే వాటికి రూపకల్పన చేయాలని తయారీదారులకు సైతం ప్రభుత్వం సూచించింది. ప్రతి వెంటిలేటర్ నూ విడిభాగాలు పేర్చి, పరీక్షించి, నాణ్యతాప్రమాణాలకు అనుగుణంగా ఉన్నట్టు నిర్థారించుకున్న తరువాతనే రాష్ట్రాలకు పంపిణీ చేస్తారు.